OZNÁMENIE KOMISIE EURÓPSKEMU PARLAMENTU A RADE Zmena finančného výkazu sprevádzajúceho nariadenie (EÚ) č. 1227/2011 /* COM/2013/0431 final */





OZNÁMENIE KOMISIE EURÓPSKEMU PARLAMENTU A RADE Zmena finančného výkazu sprevádzajúceho nariadenie (EÚ) č. 1227/2011 V nariadení Európskeho parlamentu a Rady (EÚ) č. 1227/2011 z 25. októbra 2011 o integrite a transparentnosti veľkoobchodného trhu s energiou[1] (ďalej len „REMIT“) sa stanovujú nové prísne pravidlá obchodovania na veľkoobchodnom trhu s energiou. Hlavným cieľom tohto nariadenia je zabrániť využívaniu dôverných informácií a iným formám zneužívania trhu, ktoré deformujú veľkoobchodné ceny energie a ktoré môžu viesť k tomu, že podniky a spotrebitelia platia za svoju spotrebu energie viac, ako by bolo potrebné. Prostredníctvom REMIT sa stanovila zodpovednosť Agentúry pre spoluprácu regulačných orgánov v oblasti energetiky[2] (ďalej len „ACER“) za nezávislé monitorovanie všetkých príslušných transakcií na veľkoobchodnom trhu s energiou a kontrolu dodržiavania pravidiel. ACER preto zohráva rozhodujúcu úlohu, pokiaľ ide o riadnu implementáciu nariadenia REMIT a zabezpečenie riadneho fungovania veľkoobchodných trhov s energiou v Európe. Ku konkrétnym úlohám agentúry podľa nariadenia REMIT patrí: - zriadenie centrálneho európskeho registra účastníkov veľkoobchodného trhu s energiou; - zber informácií o všetkých transakciách týkajúcich sa veľkoobchodných energetických produktov určených na dodanie v rámci Európskej únie, a to bez ohľadu na miesto, kde sa uskutočňujú; - zber „základných údajov“ o fyzickom stave energetických systémov (napr. dostupnosť výrobných a prepravných zariadení); - vykonanie prvotnej kontroly a posúdenia transakcií na veľkoobchodnom trhu s energiou vzhľadom na stav energetických systémov s cieľom identifikovať prípady zneužitia trhu a oznámiť ich národným príslušným orgánom, ktoré sú zodpovedné za vyšetrovanie a presadzovanie predpisov; - koordinácia vyšetrovania prípadov, v ktorých by mohlo ísť o zneužitie trhu, vedeného národnými príslušnými orgánmi, ak sa týkajú viac ako jednej jurisdikcie; - posúdenie fungovania a transparentnosti jednotlivých kategórií trhov a spôsobov obchodovania a vypracovanie odporúčania na zlepšenie integrity trhu a fungovania vnútorného trhu. Zdroje, s ktorými sa pôvodne počítalo vo finančnej prílohe k nariadeniu REMIT[3], nezohľadňujú v plnej miere súčasné finančné potreby agentúry. Je to čiastočne spôsobené tým, že niekoľko z uvedených úloh pre ACER bolo počas legislatívneho postupu ďalej rozpracovaných. Agentúra ACER navyše realizovala niekoľko verejných súťaží na obstaranie príslušných služieb IKT, na základe ktorých došlo k výraznému navýšeniu očakávaných nákladov. To si vyžaduje prehodnotenie týchto nákladov, keďže zdroje, s ktorými sa v súčasnosti počíta na rok 2013, nie sú dostatočné na vykonanie predpísaných úloh[4]. Konkrétne na manipuláciu s veľkým objemom trhových údajov ACER bude musieť zriadiť rámec IKT schopný primerane podporovať efektívnym a bezpečným spôsobom všetky požadované funkcie spracovania a analýzy. Patrí sem aj vývoj vysoko špecializovaných filtrov (obrazoviek) s cieľom identifikovať podozrivé obchodné správanie. Rada a Európsky parlament požadovali, aby systém dodržiaval najvyššie bezpečnostné normy na zabezpečenie manipulácie s dôvernými údajmi. Časová postupnosť úplnej implementácie funkcií monitorovania pridelených agentúre závisí od načasovania prijatia vykonávacích aktov Komisiou. To konkrétne znamená, že úplné vykazovanie údajov o transakciách by sa malo začať šesť mesiacov po prijatí vykonávacieho aktu o vymedzení „záznamu transakcií“, ktoré sa majú nahlasovať agentúre. V súčasnosti sa očakáva, že vykonávacie akty budú prijaté koncom roka 2013, takže agentúra bude musieť byť pripravená na úplné zavedenie systému monitorovania podľa REMIT začiatkom roka 2014. Z tohto dôvodu sa väčšina prípravných prác musí realizovať v roku 2013. Podľa podrobných odhadov uvedených v priloženom finančnom výkaze bude ACER v roku 2013 potrebovať finančné prostriedky vo výške 3,139 milióna EUR na vybudovanie IKT systému súvisiaceho s nariadením REMIT. V schválenom rozpočte na rok 2013 bolo však agentúre ACER na tento účel pridelených iba 150 000 tisíc EUR. Dodatočné finančné potreby na rok 2013 sú preto 2,989 milióna EUR. Tieto finančné prostriedky budú poskytnuté bez vplyvu na rozpočet, keďže pôjde o presun existujúcich zdrojov GR ENER v roku 2013. Na základe uvedených skutočností je nevyhnutné aktualizovať legislatívny finančný výkaz. K tomuto dokumentu je pripojený nový výkaz vrátane podrobného vysvetlenia finančných potrieb. II.6.4 – Legislatívny finančný výkaz – „Agentúry“ LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy 1.2. Príslušné oblasti politiky v rámci ABM/ABB 1.3. Druh návrhu/iniciatívy 1.4. Ciele 1.5. Dôvody návrhu/iniciatívy 1.6. Trvanie a finančný vplyv 1.7. Plánovaný spôsob hospodárenia 2. OPATRENIA V OBLASTI RIADENIA 2.1. Opatrenia týkajúce sa kontroly a predkladania správ 2.2. Systémy riadenia a kontroly 2.3. Opatrenia na predchádzanie podvodom a nezrovnalostiam 3. ODHADOVANÝ FINANČNÝ VPLYV NÁVRHU/INICIATÍVY 3.1. Príslušné okruhy viacročného finančného rámca a rozpočtové riadky výdavkov 3.2. Odhadovaný vplyv na výdavky 3.2.1. Zhrnutie odhadovaného vplyvu na výdavky 3.2.2. Odhadovaný vplyv na rozpočtové prostriedky [subjektu] 3.2.3. Odhadovaný vplyv na ľudské zdroje [subjektu] 3.2.4. Súlad s platným viacročným finančným rámcom 3.2.5. Príspevky od tretích strán 3.3. Odhadovaný vplyv na príjmy LEGISLATÍVNY FINANČNÝ VÝKAZ 1. RÁMEC NÁVRHU/INICIATÍVY 1.1. Názov návrhu/iniciatívy Nariadenie Európskeho parlamentu a Rady (EÚ) č. 1227/2011 o integrite a transparentnosti veľkoobchodného trhu s energiou – REMIT. 1.2. Príslušné oblasti politiky v rámci ABM/ABB[5] Oblasť politiky: Energetika Činnosť: Vnútorný trh s energiou 1.3. Druh návrhu/iniciatívy ¨ Návrh/iniciatíva sa týka novej akcie ¨ Návrh/iniciatíva sa týka novej akcie, ktorá nadväzuje na pilotný projekt/prípravnú akciu[6] ý Návrh/iniciatíva sa týka predĺženia trvania existujúcej akcie ¨ Návrh/iniciatíva sa týka akcie presmerovanej na novú akciu 1.4. Ciele 1.4.1. Viacročné strategické ciele Komisie, ktoré sú predmetom návrhu/iniciatívy Vybudovanie hlbokých, likvidných a integrovaných trhov s energiou je v súlade so stratégiou Európa 2020 na dosiahnutie inteligentného a udržateľného rastu v EÚ. Tento cieľ si okrem iného vyžaduje „dobre prepojené trhy, v ktorých bude hospodárska súťaž a prístup spotrebiteľov stimulovať rast a inováciu“[7]. Vytvorenie náležitého rámca pre integritu a transparentnosť európskych trhov pre obchodovanie s energiou urýchli žiaducu integráciu trhu a podporí zastrešujúce ciele európskej politiky. 1.4.2. Konkrétne ciele a príslušné činnosti v rámci ABM/ABB Oblasť rozpočtu: 3204 Konvenčné a obnoviteľné energie Agentúra ACER má mandát monitorovať obchodovanie s veľkoobchodnými energetickými produktmi s cieľom odhaľovať obchodovanie založené na dôverných informáciách a manipulácii trhu a predchádzať mu, pričom sa od nej očakáva, že bude efektívne odhaľovať nečestné praktiky na veľkoobchodných trhoch s energiou presahujúce hranice komodít a štátov a zabraňovať im. Očakáva sa tiež, že jej opatrenia zabránia pokusom o realizáciu deformujúcich trhových postupov. Zámerom je zaistiť, aby spotrebitelia a účastníci trhu mohli mať dôveru v integritu trhov s elektrickou energiou a zemným plynom, aby ceny stanovené na veľkoobchodných trhoch s energiou odrážali spravodlivé a konkurenčné vzájomné pôsobenie medzi ponukou a dopytom a aby nebolo možné dosahovať zisky zneužívaním trhu. Cieľom zvýšenia integrity a transparentnosti veľkoobchodných trhov s energiou by mala byť podpora vzniku otvorenej a spravodlivej hospodárskej súťaže na veľkoobchodných trhoch s energiou, ktorá bude prínosom pre konečných spotrebiteľov. 1.4.3. Očakávané výsledky a vplyv Uveďte, aký vplyv by mal mať návrh/iniciatíva na príjemcov/cieľové skupiny. Nepretržité monitorovanie transakcií na veľkoobchodných trhoch s energiou vrátane príkazov na obchodovanie a operácií so základnými údajmi (rozčlenené číselné údaje o výrobe, výpadky, údaje o tokoch energie, skladovanie atď.) umožnia agentúre ACER účinne odhaľovať prípady zneužívania trhu a zabraňovať im. Účastníci trhu tak získajú istotu a zvýši sa všeobecná dôvera v riadne fungovanie trhov. Okrem toho sa očakáva, že zníženie poistného v súvislosti s rizikami povedie k nižším cenám energie pre všetkých spotrebiteľov. 1.4.4. Ukazovatele výsledkov a vplyvu Uveďte ukazovatele, pomocou ktorých je možné sledovať uskutočňovanie návrhu/iniciatívy. - Počet účastníkov trhu zaregistrovaných v európskom registri; - Počet zozbieraných a monitorovaných transakcií vrátane príkazov na obchodovanie; - Počet posúdených prípadov možného zneužitia trhu a počet odhalených prípadov zneužitia; – Vývoj rozpätia medzi cenovou ponukou na nákup a cenovou ponukou na predaj v priebehu času (ako ukazovateľ cien poistného rizika na trhu). 1.5. Dôvody návrhu/iniciatívy 1.5.1. Potreby, ktoré sa majú uspokojiť v krátkodobom alebo dlhodobom horizonte Ústredným prvkom nariadenia REMIT je zriadenie funkcie monitorovania trhu na európskej úrovni, v súvislosti s ktorou ACER bude musieť zaviesť a udržiavať infraštruktúru IT schopnú manipulovať s veľkým objemom údajov a špecializovaný softvér na účely automatizovanej analýzy údajov. Tento cieľ si vyžaduje výrazné investície do zdrojov IT potrebných na plnenie mandátu v súlade s nariadením REMIT a zabezpečenie spoľahlivosti informácií, ktoré získava a uchováva agentúra. Investície sa budú týkať najmä vývoja softvéru pre európsky register účastníkov trhu, oznámení o oneskorenom zverejnení dôverných informácií, zberu transakčných a základných údajov, prevádzkovej spoľahlivosti, hardvéru, poskytovania hostingových služieb a monitorovacieho softvéru. 1.5.2. Prínos zapojenia Európskej únie Keďže trhy pre obchodovanie s elektrickou energiou a plynom sú úzko prepojené, každá manipulácia na jednom trhu by automaticky ovplyvnila iné trhy. Pretože s týmito komoditami a ich derivátmi sa často obchoduje súčasne v rôznych členských štátoch, manipulácie zahŕňajúce kombináciu transakcií s rôznymi komoditami a/alebo na rôznych platformách možno účinne odhaľovať, len ak je monitorovanie organizované centrálne. 1.5.3. Poznatky získané z podobných skúseností v minulosti Na európskej úrovni neexistujú žiadne podobné skúsenosti, keďže monitorovanie a zber údajov o obchodovaných finančných nástrojoch sa organizujú na vnútroštátnej úrovni. ESMA, Európsky orgán pre cenné papiere a trhy, nemá žiadne porovnateľné právomoci dohľadu. 1.5.4. Zlučiteľnosť a možná synergia s inými vhodnými finančnými nástrojmi Pravidlá zakazujúce nečestné správanie na trhu sú v súlade s porovnateľnými pravidlami v príslušnom nariadení o rozpočtových pravidlách, najmä so smernicou o zneužívaní trhu. 1.6. Trvanie a finančný vplyv ¨ Návrh/iniciatíva s obmedzeným trvaním – ¨ Návrh/iniciatíva sú v platnosti od [DD/MM]RRRR do [DD/MM]RRRR. – ¨ Finančný vplyv trvá od RRRR do RRRR. ý Návrh/iniciatíva s neobmedzeným trvaním – Počiatočná fáza vykonávania bude trvať od roku 2013 – potom bude vykonávanie postupovať v plnom rozsahu. 1.7. Plánovaný spôsob hospodárenia[8] ý Nepriame centralizované hospodárenie s delegovaním úloh súvisiacich s plnením rozpočtu na: – ¨ výkonné agentúry – ý subjekty zriadené Európskou úniou[9] – ¨ národné verejnoprávne subjekty/subjekty poverené vykonávaním verejnej služby – ¨ osoby poverené realizáciou osobitných akcií podľa hlavy V Zmluvy o Európskej únii a určené v príslušnom základnom akte v zmysle článku 49 nariadenia o rozpočtových pravidlách ¨ Spoločné hospodárenie s medzinárodnými organizáciami (uveďte) V prípade viacerých spôsobov hospodárenia uveďte v oddiele „Poznámky“ presnejšie vysvetlenie. Poznámky: Zdroje spravuje agentúra ACER. 2. OPATRENIA V OBLASTI RIADENIA 2.1. Opatrenia týkajúce sa kontroly a predkladania správ Uveďte časový interval a podmienky, ktoré sa vzťahujú na tieto opatrenia. Agentúra ACER podáva Komisii pravidelné správy o svojej činnosti v oblasti monitorovania veľkoobchodných transakcií a o prípadoch zneužívania trhu, ktoré zistila, ako aj o výsledkoch vyšetrovaní uskutočnených orgánmi presadzovania práva. 2.2. Systémy riadenia a kontroly 2.2.1. Zistené riziká Riziko nenáležitého zaobchádzania s údajmi. 2.2.2. Plánované metódy kontroly Právny návrh obsahuje celý rad opatrení v oblasti ochrany údajov a prevádzkovej zodpovednosti. V predpisoch upravujúcich činnosť ACER sa takisto predpokladajú ďalšie kontrolné opatrenia. Pozri tiež článok 34 nariadenia Európskeho parlamentu a Rady (ES) č. 713/2009 z 13. júla 2009, ktorým sa zriaďuje ACER. 2.3. Opatrenia na predchádzanie podvodom a nezrovnalostiam Uveďte existujúce a plánované preventívne a ochranné opatrenia. Kontrolu nad správou finančných prostriedkov zverených agentúre vykonáva Dvor audítorov a Európsky parlament (článok 24 nariadenia č. 713/2009) a Európsky úrad pre boj proti podvodom (článok 26 nariadenia č. 713/2009). 3. ODHADOVANÝ FINANČNÝ VPLYV NÁVRHU/INICIATÍVY 3.1. Príslušné okruhy viacročného finančného rámca a rozpočtové riadky výdavkov · Existujúce rozpočtové riadky V poradí, v akom za sebou nasledujú kapitoly viacročného finančného rámca a rozpočtové položky. Okruh viacročného finančného rámca || Rozpočtový riadok || Druh výdavkov || Príspevky Číslo 32.04 Tradičné a obnoviteľné energie || DRP/NRP ([10]) || krajín EZVO[11] || kandidátskych krajín[12] || tretích krajín || v zmysle článku 21 ods. 2 písm. b) nového nariadenia o rozpočtových pravidlách 1 A || 32.04.10 – Agentúra pre spoluprácu regulačných orgánov v oblasti energetiky || DRP || NIE || NIE || NIE || NIE · Požadované nové rozpočtové riadky V poradí, v akom za sebou nasledujú kapitoly viacročného finančného rámca a rozpočtové položky. Okruh viacročného finančného rámca || Rozpočtový riadok || Druh výdavkov || Príspevky Číslo [Kapitola……………………………………..] || DRP/NRP || krajín EZVO || kandidátskych krajín || tretích krajín || v zmysle článku 21 ods. 2 písm. b) nového nariadenia o rozpočtových pravidlách || [XX.YY.YY.YY] || || ÁNO/NIE || ÁNO/NIE || ÁNO/NIE || ÁNO/NIE 3.2. Odhadovaný vplyv na výdavky 3.2.1. Zhrnutie odhadovaného vplyvu na výdavky v mil. EUR (zaokrúhlené na 3 desatinné miesta) Okruh viacročného finančného rámca: || 1A || 32.04 – Tradičné a obnoviteľné energie ACER: (agentúra) || || || Rok 2013 || Za každý nasledujúci rok || Uveďte všetky roky, počas ktorých vplyv trvá (pozri bod 1.6) || SPOLU Hlava 1 || Záväzky || (1) || || || || || || Platby || (2) || || || || || || Hlava 2 – Zariadenie || Záväzky || (1a) || 2,989 || || || || || 2,989 Platby || (2a) || 2,989 || || || || || 2,989 Hlava 3 – || Záväzky || (3a) || || || || || || || Platby || (3b) || || || || || || Rozpočtové prostriedky pre ACER* SPOLU || Záväzky || =1+1a +3a || 2,989 || || || || || 2,989 Platby || =2+2a +3b || 2,989 || || || || || 2,989 *Poznámka: Celková suma potrebná na pokrytie investícií súvisiacich s nariadením REMIT dosahuje 3,139 milióna EUR na rozpočtový rok 2013. V schválenom rozpočte na rok 2013 ACER už získal pridelené finančné prostriedky vo výške 150 tisíc EUR na pokrytie týchto nákladov. Dodatočné finančné potreby na rok 2013 sú preto 2,989 milióna EUR. Táto suma sa presunie z rozpočtového riadka 32 04 06 – Rámcový program pre konkurencieschopnosť a inováciu – program Inteligentná energia – Európa Okruh viacročného finančného rámca: || 5 || „Administratívne výdavky“ – neuplatňuje sa v mil. EUR (zaokrúhlené na 3 desatinné miesta) || || || Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || SPOLU DG: ENER ||  Ľudské zdroje || || || || || || || ||  Ostatné administratívne výdavky || || || || || || || || GR <….> SPOLU || Rozpočtové prostriedky || || || || || || || || Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) || || || || || || || || v mil. EUR (zaokrúhlené na 3 desatinné miesta) || || || 2013 || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || SPOLU Rozpočtové prostriedky OKRUHOV 1 až 5 viacročného finančného rámca SPOLU || Záväzky || 2,989 || || || || || || || 2,989 Platby || 2,989 || || || || || || || 2,989 3.2.2. Odhadovaný vplyv na rozpočtové prostriedky ACER – ¨ Návrh/iniciatíva si nevyžaduje použitie operačných rozpočtových prostriedkov. – ý Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke: Ako je uvedené v oddiele 1.4.2, osobitný cieľ nariadenia REMIT je zvýšiť integritu a transparentnosť veľkoobchodných trhov s energiou odhaľovaním prípadov zneužitia trhu. Intenzívnejšie monitorovanie trhov má pomôcť znížiť počet prípadov zneužitia trhu. Je však náročné vymedziť konkrétne výstupy funkcie monitorovania trhu. Opatrenia, ako je napríklad počet vyšetrených prípadov alebo odhalených prípadov zneužitia trhu, môžu byť zavádzajúce a nemusia nevyhnutne odrážať efektivitu činnosti monitorovania. Preto nie je vhodné/prínosné spájať cieľ činnosti monitorovania s možnými výstupmi v podobe, v ktorej sa vyžadujú v nasledujúcej tabuľke. viazané rozpočtové prostriedky v mil. EUR (zaokrúhlené na 3 desatinné miesta) Uveďte ciele a výstupy ò || || || Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || SPOLU VÝSTUPY Druh[13] || Priemerné náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Počet || Náklady || Celkový počet || Náklady spolu KONKRÉTNY CIEĽ č. 1…[14] || || || || || || || || || || || || || || || || Výstup || || || || || || || || || || || || || || || || || || Výstup || || || || || || || || || || || || || || || || || || Výstup || || || || || || || || || || || || || || || || || || Konkrétny cieľ č. 1 medzisúčet || || || || || || || || || || || || || || || || KONKRÉTNY CIEĽ č. 2… || || || || || || || || || || || || || || || || -Výstup || || || || || || || || || || || || || || || || || || Konkrétny cieľ č. 2 medzisúčet || || || || || || || || || || || || || || || || NÁKLADY SPOLU || || || || || || || || || || || || || || || || Opatrenie si vyžaduje použitie rozpočtových prostriedkov v súvislosti so zriadením systému IT na účely zberu, ukladania, manipulácie a analýzy údajov o veľkoobchodných trhoch s energiou, tak ako je uvedené v nasledujúcom texte: Zariadenie (inštalácia / nastavenie): Agentúra podpísala v roku 2012 rámcové zmluvy na obstaranie všetkých potrebných komponentov s cieľom dodržať povinnosti súvisiace s nariadením REMIT (konkrétne súťaže ACER/OP/ADMIN/12/2012, ACER/OP/ADMIN/14/2012 a ACER/OP/ADMIN/21/2012). Hardvér a softvér musia byť dimenzované tak, aby spĺňali podmienky nariadenia REMIT. Čo je ešte dôležitejšie, požiadavky musia byť takisto v súlade s požiadavkami na prevádzkovú spoľahlivosť. Hĺbkové posúdenie potrieb a podpísaných zmlúv zdôraznilo potrebu pridelenia ďalších hardvérových zdrojov agentúre. Hardvérové požiadavky na inštaláciu systému registrácie účastníkov trhu podľa REMIT pre európsky register účastníkov trhu predstavujú 6 serverov triedy enterprise (enterprise class) s celkovým počtom 24 CPU s odhadovanými nákladmi 14 400 EUR ročne. Potreba hardvéru pre systémy zberu údajov sa odhaduje na aspoň 8 serverov triedy enterprise s celkovým počtom 32 CPU s odhadovanými nákladmi 30 600 EUR za rok. Tento hardvér je potrebný na účely implementácie ustanovení článku 8 nariadenia REMIT. Hardvér pre softvér na monitorovanie trhu musí spĺňať požiadavky článku 7 nariadenia REMIT. Skutočnú potrebu predstavuje 8 serverov triedy enterprise spolu s aspoň 32 CPU s odhadovanými nákladmi 56 000 EUR ročne. Potreba uloženia údajov v rámci celého projektu na rok 2013 sa odhaduje na 20 terabajtov vrátane bezpečnostných opatrení vykonávajúcich článok 12 nariadenia REMIT. Odhadované náklady dosahujú 51 600 EUR. Cena za vyhradené spojenie s poskytovateľmi služieb a zainteresovanými subjektmi sa odhaduje na 136 938 EUR ročne. Náklady na bezpečnostné zariadenia potrebné na splnenie požiadaviek článku 12 nariadenia REMIT sa odhadujú vo výške 170 000 EUR. Celková odhadovaná potreba služieb poskytovania infraštruktúry IT (náklady na hosting) bude teda dosahovať 459 538 EUR na rok 2013. Počas roku 2012 nedošlo k obstaraniu žiadneho hardvérového vybavenia, keďže agentúra používala existujúci hardvér s cieľom optimalizácie rozpočtu. Dodatočné licencie na komerčne ponúkané produkty (out of the shelf products) sú potrebné s cieľom dodržiavať existujúce právne predpisy o autorskom práve a licenciách, splniť ustanovenia článku 12 nariadenia REMIT a zvýšiť efektivitu kompletnej implementácie vo fáze riadenia a údržby zo strany pracovníkov IT agentúry ACER. Licencie pre databázy Oracle sú potrebné na to, aby moduly registrácie a zberu údajov (články 8 a 9 nariadenia REMIT) fungovali na 8 procesorových jednotkách, s odhadovanými nákladmi 140 000 EUR. Licencie pre transakčné jadrá a aplikačné servery (formálne licencie JBoss pre aspoň 8 CPU) sú potrebné na implementáciu štandardov spoľahlivosti a technických štandardov. Odhadované náklady: 12 000 EUR. Operačné systémy a virtualizačné softvéry budú optimalizovať využívanie hardvérových zdrojov pri nákladoch vo výške 26 000 EUR. Bude potrebné zriadiť všeobecný portál/kontajner spojený s nariadením REMIT, aby sa uľahčila komunikácia a vymedzenie postupov spolupráce zainteresovaných subjektov. Náklady na licencie pre portál Liferay EE (určená platforma) dosahujú na rok 2013 na základe oficiálneho cenníka poskytovateľa softvéru približne 33 900 EUR. Odhadované náklady na licenciu softvéru na monitorovanie trhu na rok 2013 predstavujú 450 000 EUR. Celkové náklady na komerčne ponúkané softvérové produkty na rok 2013 dosahujú 661 900 EUR. Okrem komerčne ponúkaného softvéru pre úlohy monitorovania potrebuje agentúra obstarať vyvinutý softvér. Registračný softvér na vybudovanie európskeho registra účastníkov trhu bol už objednaný v roku 2012, pričom naň boli vyčlenené viazané rozpočtové prostriedky v celkovej hodnote 293 000 EUR oproti pôvodne predpokladanej sume 200 000 EUR. Na pokrytie týchto ďalších nákladov budú potrebné dodatočné rozpočtové prostriedky vo výške 93 000 EUR. Dôvodom tohto nárastu je nutnosť, aby bol softvér čo najflexibilnejší a aby zohľadňoval rozdiely v postupoch 27 členských štátov. S cieľom vypracovať proces čistenia údajov a umožniť realizáciu procesu ETL (extrakcia, transformácia a vloženie údajov) bude potrebný softvér na zber údajov s niekoľkými rozhraniami so subjektmi, ktoré nahlasujú údaje. S cieľom optimalizovať zdroje a zvýšiť prevádzkovú spoľahlivosť sa uvažuje o využívaní agregátora údajov (mechanizmus registrovaného nahlasovania údajov – RRM a regulované informačné služby – RIS). Náklady na úlohy spojené so správami o manipulácii s údajmi (povinnosti nahlasovania v článku 8 ods. 1 až 4 nariadenia REMIT) sa odhadujú na 600.000 EUR vrátane nákladov na akreditačný systém RRM. Vytvorením RIS sa zavedú povinnosti nahlasovania základných a fyzických údajov týkajúcich sa trhu s energiou na základe článku 8 ods. 5 nariadenia REMIT. Odhadovaná výška nákladov, ktoré majú byť pridelené na rok 2013, je 300 000 EUR vrátane nákladov na akreditačný systém RIS. Okrem toho výška nákladov spojených s povinnosťami stanovenými v článku 8 ods. 2, článku 4 ods. 1 a článku 15 nariadenia REMIT (zoznam produktov a zmlúv, povinnosť uverejňovať dôverné informácie a povinnosti osôb zodpovedných za organizáciu transakcií) dosiahne 100 000 EUR v roku 2013. Náklady na softvér ETL (extrakcia, transformácia a vloženie údajov) sa odhadujú na 200 000 EUR. Jeho úlohou je overovať, čistiť, opravovať a transformovať všetky vstupné údaje na použitie pre monitorovanie trhu alebo ako prípravu na fázu spoločného využívania s tretími stranami. Pred analýzou monitorovania trhu je takisto potrebné odstrániť duplicitne nahlásené transakcie. Agentúra ACER je povinná zdieľať relevantné zhromaždené informácie s príslušnými orgánmi, čo si vyžaduje zriadenie rôznych dátových formátov. Odhadované náklady na rok 2013: 200 000 EUR. Celkové náklady na nákup a vývoj softvérových produktov, ktoré majú byť pridelené v roku 2013, sú 1 493 000 EUR. Na riadnu kalibráciu platformy monitorovania trhu, nastavenie potrebných upozornení a na určenie jednotlivých zdrojov údajov a potrebných dátových formátov na importovanie z nižších úrovní softvéru bude potrebná projektová štúdia s nákladmi v celkovej výške 75 000 EUR v roku 2013. Budú potrebné ďalšie konzultačné služby v oblasti IT s nákladmi približne 300 000 EUR s cieľom poskytnúť podporu tímu ACER na monitorovanie trhu pri vymedzovaní a stanovovaní organizačných a technických štandardov a požiadaviek, dobre štruktúrovaných interných postupov a pri analýze fungovania a vývoja na trhoch s energiou (200 človekodní na rok 2013 pri priemernej cene 1500 EUR za človekodeň). Na pokrytie nákladov na služobné cesty vzniknuté oddeleniu monitorovania trhu a všetkých nákladov na služobné cesty súvisiacich s dodávateľmi sú potrebné dodatočné rozpočtové prostriedky vo výške 150 000 EUR na rok 2013. Z rozpočtových prostriedkov sa uhradia náklady asi na 150 dní služobných ciest do/z Ľubľany a významných hlavných miest v Európe. Súhrnom bude ACER z uvedených dôvodov potrebovať celkovú sumu 3 139 438 EUR na rozpočtový rok 2013, aby splnila povinnosti týkajúce sa nariadenia REMIT, ktoré sú opísané aj v pracovnom programe ACER na rok 2013. 3.2.3. Odhadovaný vplyv na ľudské zdroje agentúry ACER 1.1.1.1. Zhrnutie – ý Návrh/iniciatíva si nevyžaduje použitie administratívnych rozpočtových prostriedkov. 1.1.1.2. Odhadované potreby ľudských zdrojov pre zastrešujúce GR – ý Návrh/iniciatíva si nevyžaduje použitie ľudských zdrojov. 3.2.4. Súlad s platným viacročným finančným rámcom – ý Návrh/iniciatíva je v súlade s platným viacročným finančným rámcom. – ¨ Návrh/iniciatíva si vyžaduje zmenu v plánovaní príslušného okruhu vo viacročnom finančnom rámci. Vysvetlite požadovanú zmenu v plánovaní a uveďte príslušné rozpočtové položky a zodpovedajúce sumy. – ¨ Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca[15]. Vysvetlite potrebu a uveďte príslušné okruhy, rozpočtové riadky a zodpovedajúce sumy. 3.2.5. Príspevky od tretích strán – Návrh/iniciatíva nezahŕňa spolufinancovanie tretími stranami. – Návrh/iniciatíva zahŕňa spolufinancovanie tretími stranami, ako je uvedené v nasledujúcej tabuľke: rozpočtové prostriedky v mil. EUR (zaokrúhlené na 3 desatinné miesta) || Rok N || Rok N+1 || Rok N+2 || Rok N+3 || Uveďte všetky roky, počas ktorých vplyv trvá (pozri bod 1.6) || Spolu Uveďte spolufinancujúci subjekt || || || || || || || || Spolufinancované prostriedky SPOLU || || || || || || || || 3.3. Odhadovaný vplyv na príjmy – ý Návrh/iniciatíva nemá finančný vplyv na príjmy. – ¨ Návrh/iniciatíva má finančný vplyv na príjmy, ako je uvedené v nasledujúcej tabuľke: – ¨ vplyv na vlastné zdroje – ¨ vplyv na rôzne príjmy [1] Ú. v. EÚ L 326, 8.12.2011, s. 1. [2] Nariadenie Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky, Ú. v. EÚ L 211, 14.8.2009. [3] http://ec.europa.eu/energy/gas_electricity/markets/doc/com_2010_0726_en.pdf. [4] Pôvodný návrh Komisie predložený v podobe legislatívneho finančného výkazu v decembri 2010 počítal s 15 osobitnými pracovníkmi pre agentúru a rozpočtom na rozvoj systému IKT vo výške 1,1 milióna EUR na obdobie rokov 2012 až 2013. [5] ABM: riadenie podľa činností – ABB: zostavovanie rozpočtu podľa činností. [6] Podľa článku 49 ods. 6 písm. a) alebo b) nariadenia o rozpočtových pravidlách. [7] KOM(2010) 2020 z 3. 3. 2010: Európa 2020 „Stratégia na zabezpečenie inteligentného, udržateľného a inkluzívneho rastu“, s. 19. [8] Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html. [9] Podľa článku 185 nariadenia o rozpočtových pravidlách. [10] DRP = diferencované rozpočtové prostriedky / NRP = nediferencované rozpočtové prostriedky. [11] EZVO: Európske združenie voľného obchodu. [12] Kandidátske krajiny a prípadne potenciálne kandidátske krajiny západného Balkánu. [13] Výstupy znamenajú dodané produkty a služby (napr.: počet financovaných výmen študentov, vybudované cesty v km atď.). [14] Ako je uvedené v oddiele 1.4.2. „Konkrétne ciele...“. [15] Pozri body 19 a 24 medziinštitucionálnej dohody.